Արևմտյան լրատվամիջոցներն արդեն իսկ հեռահար կանխատեսումներ են հրապարակում` պնդելով, որ Անկարայի ռազմական գաղտնիքները հետաքրքրում են տարածաշրջանի շատ պետությունների: Նրանց կարծիքով` նման տեղեկատվության պատվիրատուները կարող են լինել Հունաստանը, Իսրայելն ու Ռուսաստանը: Թերև´ս: Բայց չմոռանանք, որ նաև այլ պետություններ «անտարբեր» չեն գերտերության տիտղոսին ձգտող Թուրքիայի հանդեպ: Ու որքան էլ առերևույթ հաշտ ու հաճո են նրան, նույնքան էլ դրա սանձն անվերջ ձգած պահելու անհանգստությունն ունեն: